Legebiltzarreko Erregelamenduko 114.1 artikuluan ezarritakoa betez, agintzen dut Nafarroako Parlamentuko Aldizkari Ofizialean argitara dadin Pedro José González Felipe jaunak egindako galderaren erantzuna, Foru Diputazioak emana, Iruñeko Hizkuntza Eskola Ofizialaren patioan eginiko pintadei buruzkoa. Galdera 2022ko martxoaren 11ko 33. Nafarroako Parlamentuko Aldizkari Ofizialean argitaratu zen.

Iruñean, 2022ko martxoaren 11n

Lehendakaria: Unai Hualde Iglesias

ERANTZUNA

Navarra Suma talde parlamentarioak aurkeztutako 10-20/PES-00053 galdera idatziari dagokionez, Hezkuntzako kontseilariak honako informazio hau ematen du:

Eleaniztasunaren eta Arte Ikasketen Zerbitzuak gai honen gaineko azalpena eskatu dio Iruñeko Hizkuntza Eskola Ofizialeko zuzendaritzari, eta erantzun hau jaso da:

1. Eraikin hau Calderería kalearen, Compañía plazaren eta Compañía kalearen artean dago, eta Udalarena da.

2. Iruñeko Udalak Nafarroako Gobernuari laga dizkio beheko solairua (Compañía plazatik sartuta) eta eraikineko goiko lau solairuak, Iruñeko Hizkuntza Eskola Ofizialerako erabiltzeko.

3. Calderería kaletik sarrera duen solairua (sotoko solairua, Compañía plazako sarreratik begiratuta) Iruñeko Udalak kudeatzen du.

4. Galderan aipatutako pintaden argazkia Calderería kaletik egin da, hau da, pintada horiek Iruñeko Udalak kudeatzen duen eraikineko aldean daude.

5. Iruñeko Hizkuntza Eskola Ofizialak bere esku duen eraikin zatia mantentzeaz arduratzen da. Eraikineko alde horretan pintadak egin direnean, ezabatzeko eskatu dio Iruñeko Udalari, eta hark garbiketa egokia egin du.

Hori guztia jakinarazten dizut, jakitun egon zaitezen eta behar diren ondorioak sor ditzan.

Iruñean, 2022ko martxoaren 11n

Hezkuntzako kontseilaria: Carlos Gimeno Gurpegui